**Şəfa FK** — və ya rəsmi adı ilə **Şəfa Futbol Klubu**. Azərbaycanın Bakı şəhərini təmsil edən, Şəfa klubu 1998-ci ildə fəaliyyətə başlamışdır. 2005-ci ildə maddi problemlər səbəbi ilə fəaliyyətini dayandırsa da, 2022-ci ildə yenidən fəaliyyətini bərpa etmişdir.

Tarixi
------

Klubun bünövrəsi 1998-ci ildə qoyuldu.

**1998/1999-cu il mövsümü**. İlk mövsümün elə ilk oyunundan klub təcrübə toplamağa başladı. Təbii ki, Şəfa liqada yeni klub idi. 15 avqust 1998-ci ildə ilk oyunu Şəmkirə qarşı oldu, 2-0 məğlubiyyətlə üzləşdi. Klub ilk qolunun ikinci qarşılmasında, 9 sentyabr tarixində, Kəpəzin qapısından keçirdi. Daha sonra ard-arda məğlubiyyətlər almağa başladı. "Kəpəz"ə qarşı 2-6, "Dinamoya" qarşı 3-0 və s. Klub ilk qalibiyyətini 11 noyabrda "Dalğıc" klubuna qarşı 4-0-lıq darmadağınla aldı. Ardınca yenidən qalibiyyətsiz seriya davam etdi. Oyun növbəsi yenidən "Dalğıc" klubuna çatdıqda, 4-0-lıq növbəti qələbəsini aldı... Yekun olaraq klub çıxdığı elə ilk mövsümdə 14 xalla 12-ci yerdə qərarlaşdı. 

**1999/2000-ci il mövsümü**. Oynadığı ikinci mövsümdə isə, rəqiblərinin qarşısında xeyli güclənən "Şəfa", "Xəzər Universiteti" klubunu ilk oyunda məğlub etdi. Lakin daha sonra yenidən məğlubiyyətlər seriyası başladı. Klub uzun bir müddət qələbə üzünə həstər qaldı. 20 may 2000-ci il tarixində isə artıq məğlub olduğu "Kəpəz"ə qarşı 3-2, "Qarabağ" klubuna qarşı isə 2-2 bərabərliklə son iki oyununu bitirdi. Amma ilk mövsümü ilə müqayisədə klub bu dəfə daha yüksək nəticə göstərmişdi. 7-ci yerdə qərarlaşan klub, 22 oyunun 8-ni qələbə ilə, 3-nü bərabərlik ilə, 11-ni məğlubiyyətlə bitirdi.

**2000-2001-ci il mövsümü**. Bu mövsüm klub üçün çox əhəmiyyətli idi. Məğlubiyyətlərlə üzləşsə də klub, böyük hesablı qələbələrlə diqqət mərkəzinə düşmüşdü. 20 avqust 2000-ci il tarixində "Qarabağ" klubuna qarşı 3-1 hesabıyla qalibiyyət aldı, 17 sentyabr 2000-ci ildə "Şahdağ" klubuna qarşı 4-1, 11 mart tarixində yenidən "Qarabağ" klubuna qarşı 2-1, Araz klubunu 4-0 hesabı ilə məğlub etdi. Sonuncu oyununda 3-2 hesabı ilə "Kəpəz"ə qarşı qalib gəldi.Bu sezonda toplam 20 oyunun 10-nu qalibiyyətlə, 1 bərabərlik və 9 məğlubiyyətlə başa vurur. Nəticə etibarilə 4-cü billədə bitirdi mövsümü. 

**2001-2002-ci il mövsümü**. Bu mövsüm də, digər mövsümlərdən daha əhəmiyyətli idi. Liqanın başlanğıc oyununda 3-1 hesablı qələbəni "Kəpəz"ə qarşı aldı. Ardınca "Turan" klubuna qarşı 2-0 hesablı qələbəyə sevindi Şəfa. Sonrakı 4 oyun səssizliyini qoruyaraq 2 məğlubiyyət, 2 bərabərlik aldı. "Şəmkir"ə, "Araz" klubuna, "Turan" klubuna böyük hesablı məğlubiyyət yaşatdı klub. "Qarabağ"a qarşı 2-1 hesablı məğlubiyyətinin əvəzini yenə ənənəsinə sadiq olaraq 2-1 hesabı ilə, liqanın sonunda verdi. 

**2003/2004-cü il mövsümü**. Bu mövsüm klub rəqiblərin gözündə sanki kabusa çevrildi, arda-arda aldığı 8 qələbə ilə diqqəti özünə cəlb etdi. "Şəfa" toplam olaraq 8 oyunda rəqibin qapısında 20 qol keçirdi. Ən böyük qalibiyyətini isə 7-1 Ədliyyə klubuna qarşı aldı. Lakin bu mövsüm də klub üçün çətin keçdi. Qarabağa qarşı aldıqları 1-0 məğlubiyyətdən sonra arda-arda məğlubiyyətlərlə, liqanın ikinci yarısında demək olar qalibiyyət üzünə həsrət qaldılar.

**2004/2005-ci il mövsümü**. Bu mövsümündə isə klub maliyyə problemləri səbəbi ilə artıq tam zəifləmiş vəziyyətdə idi, aldığı böyük hesablı məğlubiyyətlərlə artıq liqada geriyə doğru addımlayırdı. 
2005-ci ilinin fevral ayında artıq məğlubiyyət öz yerini texiki məğlubiyyətlərə buraxdı. Kllub mövsümün son oyununa qədər heç bir oyunda çıxış edə bilmədi. Sponsor problemləri və s. klubun böhranının daha da dərinləşməsinə yol açırdı. Bunun nəticəsində liqanı 7 xalla sonuncu yeridə bitirdi.

**2023/2024-cü il mövsümü**. 2023-cü ilin 16 iyun tarixində AFFA İcraiyyə Komitəsinin iclası zamanı, "Şəfa" klubunun Azərbaycan İkinci Liqasında iştirak etməsi ilə bağlı qərar qəbul olunmuşdur.  Baş məşqçi Əli Əliyevin yerini alan Elşad Məmmədov 19 futbolçunun müqaviləsinə xitam verərək öz yetirmələrini kluba cəlb etdi. 

### Azərbaycan Kuboku Çempionluğu

Şəfanın 2000-2001-ci il mövsümündə Azərbaycan Kubokunda ilk çıxışı 1/8 finalda İmişlini təmsil edən Lokomotiv klubuna qarşı idi. İki oyunda vurduğu qolların sayı toplam 10 olan Şəfanın, yarımfinal oyunu Şahdağa qarşı oldu. Bu oyun biraz daha gərgin səviyyədə keçsə də, 3-0, 2-1 hesablı ard-arda qalibiyyətlər səbəbi ilə, növbəti mərhələyə çıxmağa vəsiqə qazandı. Yarım final oyununda Dinamo-Bakılı klubuna qarşı mübarizə aparan Şəfa, ilk oyunda 0-0 hesabı ilə heç-heçə etsə də, növbəti oyunda bir qol fərqi ilə, 3-2 hesabı ilə kubokun bir addımlığına yetişdi. Finalda Neftçi klubuna qarşı mübariəzədə, 2-1 hesabı ilə qalib oldu. Beləcə ilk kubokunu əldə etmiş, Azərbaycan Çempionu adına layiq görülmüşdür.

Loqoların anlamı
----------------

LoqolarŞəfa klubunun 1997-2005 tarixlərində istifadə etdiyi loqoŞəfa klubunun 2022-ci il loqosu
### 1998–2005

1998–2005-ci illərdə klubun istifadə etdiyi loqonun üzərində yaşıl meydança və yaşıl meydançanın üzərində top şəklinə yer verilmişdir. Topun üstünə isə qırmızı rənglə "Şəfa" adı yazılmışdır. Loqonun alt hissəsində klubun yaranma tarixi yazılmışdır.

### 2022

Klubun 2022-ci ildə yenidən fəaliyyətini bərpa etməsi ilə birlikdə, loqoda da dəyişikliklər edilmişdir. 5 bucaqlı formada olan yeni loqo açıq mavi və biraz daha tünd mavi rənglərdə qalın xəttlərlə bəzədilmişdir. Bu həmçinin klubun formasında da öz əksini tapır. Klubun simvolu ilan, tam ortada təsvir olunmuşdur. Belə ki, təsvirdə ilan ağzını açmışdır. Tam ortasında isə, klunun adının 3 hərfli qısa forması mövcüddur: "Ş. F. K".

Uğurları
--------

* **Azərbaycan Kuboku:**

 Qalib (1) **— 2000/2001**

| Liqa | Mövsüm | Yer | O | Q | B | M | A.Q/B.Q | X | Azərbaycan Kuboku |
| --- | --- | --- | --- | --- | --- | --- | --- | --- | --- |
| AzərbaycanAzərbaycan Premyer Liqası | 1998/1999 | **12** | 26 | 3 | 5 | 18 | 24/54 | **14** | 1/4 |
| AzərbaycanAzərbaycan Premyer Liqası | 1999/2000 | **7** | 22 | 8 | 3 | 11 | 22/32 | **31** | 1/4 |
| AzərbaycanAzərbaycan Premyer Liqası | 2000/2001 | **4** | 20 | 10 | 1 | 9 | 27/26 | **31** | Ç |
| AzərbaycanAzərbaycan Premyer Liqası | 2001/2002 | **6** | 32 | 14 | 7 | 11 | 41/32 | **49** | 1/4 |
| Keçirilmədi |
| AzərbaycanAzərbaycan Premyer Liqası | 2003/2004 | **6** | 26 | 12 | 3 | 11 | 40/23 | **39** | 1/4 |
| AzərbaycanAzərbaycan Premyer Liqası | 2004/2005 | **18** | 34 | 2 | 1 | 31 | 16/95 | **7** | 1/16 |
| AzərbaycanAzərbaycan İkinci Liqası | 2023/2024 | **0** | 0 | 0 | 0 | 0 | 0 | **0** |  |

| Liqa | Mövsüm | Q | H | M | T/F | T/B |
| --- | --- | --- | --- | --- | --- | --- |
| Avropa UEFA Kuboku | 2001/2002 | 0 | 0 | 2 | 2 | 0 – 7 | -7 |

### UEFA turnirlərindəki oyunlar

| Mövsüm | Turnir | Mərhələ | Rəqib | I oyun | II oyun | Nəticə |
| --- | --- | --- | --- | --- | --- | --- |
| 2001/2002 | UEFA Kuboku | I t/m. | Sloveniya Olimpiya Lyublyana FK | (s) 0:4 | (e) 0:3 | **0–7** |

Həmçinin bax
------------

* Azərbaycan Futbol Federasiyaları Assosiasiyası
* Bakı
* Azərbaycan futbol klublarının siyahısı

Xarici keçidlər
---------------

Şəfa FK — Instagram səhifəsi  

Şəfa FK — Facebook səhifəsi

İstinadlar
----------

1. ↑
2. ↑  "Azerbaijan - List of Foundation Dates". 2016-03-04 tarixində arxivləşdirilib. İstifadə tarixi: 2009-07-27.
3. ↑  "Arxivlənmiş surət". 2023-06-21 tarixində arxivləşdirilib. İstifadə tarixi: 2023-06-25.
4. ↑

| ⛭Futbol üzrə Azərbaycan Kubokunun qalibləri |
| --- |
| Neftçi (**6**)  • Qarabağ (**5**)  • Kəpəz (**4**)  • Xəzər-Lənkəran (**3**)  • Bakı (**3**)  • İnşaatçı (**1**)  • Şəfa (**1**) |

| ⛭Azərbaycan klubları UEFA turnirlərində |
| --- |
| UEFA Çempionlar Liqasında | Qarabağ (9) • Neftçi (6) • Kəpəz (2) • Şəmkir (2) • Bakı (2) • İnter (2) • Xəzər-Lənkəran (1) |  |
| UEFA Avropa Liqasında | Qarabağ (5) • Xəzər-Lənkəran (4) • İnter (4) • Bakı (3) • Neftçi (2) • Simurq (1) • AZAL (1) • Qəbələ (1) |
| UEFA İntertoto Kubokunda | Viləş (2) • Neftçi (1) • Bakı Fəhləsi (1) • Qarabağ (1) • Xəzər Universiteti (1) • Bakı (1) • Karvan (1) • MKT-Araz (1) |
| UEFA Kubokunda | Neftçi (5) • Qarabağ (3) • Kəpəz (2) • Bakı (2) • Şəmkir (2) • Xəzər-Lənkəran (2) • Turan Tovuz FK (1) • Xəzri (1) • Şəfa (1) • Karvan (1) • MKT-Araz (1) • Olimpik (1) |
| UEFA Kuboklar Kubokunda | Qarabağ (2) • Neftçi (1) • Kəpəz (1) |

|  |  |
| --- | --- |
|  Bu şablona bax   Foto, video və audio | Instagram |

|  |  |
| --- | --- |
|  | ***Futbol klubu** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |